Diari Oficial de la Generalitat Valenciana


Sumari del DOGV 3983, del 20-04-2001 (2001/2702)

Notificació de la resolució del director general per a la Salut Pública de 14 de novembre de 2000, dictada en l'expedient 4909/EC-233/00.
-----------------------------------------------------------------------------------------------------------------------------------------

### Dades del document

Número de DOGV
:   3983

Data del DOGV
:   20-04-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/2702


Organisme emissor
:   Conselleria de Sanitat

Tipus de document
:   Anunci

Notificació de la resolució del director general per a la Salut Pública de 14 de novembre de 2000, dictada en l'expedient 4909/EC-233/00. [2001/M2702]
  
No ha sigut possible notificar de manera personal i directa a la societat La Rosa Valenciana, SL, amb domicili al carrer de Pedro Canales,11, d'Elx, la resolució del director general per a la Salut Pública de 14 de novembre de 2000, dictada en l'expedient 4909/EC-233/00,sobre sol·licitud d'autorització sanitària i inscripció en el Registre General Sanitari d'Aliments. Es publica la resolució esmentada en el Diari Oficial de la Generalitat Valenciana en compliment del que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
València, 27 de febrer de 2001.- El director general per a la Salut Pública: Manuel Escolano Puig.
  
Vista la seua sol·licitud d'ampliació d'activitat en l'autorització de funcionament i inscripció en el Registre General Sanitari d'Aliments, i d'acord amb el que disposa el Reial Decret 1712/1991, de 29 de novembre i altres disposicions complementàries.
  
Tenint aquesta Direcció General per a la Salut Pública competència, en virtut del Decret 37/1994, de 21 de febrer, del Consell de la Generalitat Valenciana i a l'empara del que disposen l'article 14 del Reial Decret 278/80, de 25 de gener, i l'article 34.1.5 de l'Estatut d'Autonomia, resolc anul·lar la seua autorització de funcionament i inscripció en el Registre General Sanitari d'Aliments, ja que segons l'acta d'inspecció número 2.420, de 3 d'agost de 2000, alçada després d'haver-se acabat el termini concedit per a esmenar les deficiències detectades en inspeccions anteriors, es comprova que l'establiment continua presentant les deficiències següents:
  
- No han instaurat un sistema continuat de control basat en el mètode d'anàlisi de riscos i control de punts crítics
  
- No hi ha separació entre el magatzem amb la zona d'elaboració
  
- Els lavabos comuniquen directament amb la zona d'elaboració
  
- Les cambres no tenen control de temperatura
  
- Els manipuladors no disposen del preceptiu carnet de manipuladors d'aliments, així com de roba exclusiva de treball.
  
S'incompleix així el que estableixen l'article 7, l'article 8, punts 1.a) i 1.k), l'article 13, apartats 1 i 2.a) i l'article 10 del Reial Decret 618/1998, de 17 d'abril, pel qual s'aprova la reglamentació tecnicosanitària per a l'elaboració, circulació i comerç de gelats i mescles envasades per a congelar.
  
Contra aquest acte, es podrà interposar recurs d'alçada davant el conseller en el termini d'un mes.